►标签:　乃有诗如此,清新思涌泉。夤缘尘外景,发露性中天。旧事惊陈迹,新功喜盛年。当流欹枕处,醒得困时眠。　►　先子神何在,人亡迹尚存。业馀经史案,趣寄圣贤尊。榻冷宁攲枕,堂虚已盖棺。晨昏徒泣血,无路报深恩。►标签:　独坐长如醉,书来意暂醒。未能论会合,犹且慰零丁。客少庭稀扫,人回户又扃。归期试閒卜,见说紫姑灵。►标签:　昔年惭不识,今日羡仍频。造疏传他域,谈空聚远人。龛灯孤敌暗,庭柏瘦无春。渐老思山甚,相逢会有因。►标签:　书斋怜寂寞,书札慰荒凉。劝把春风椀,仍薰知见香。未忧欺短褐,宁虑厄枯肠。尘思如能雪,诗情或可昌。　►　我马将北驰,子车亦南挽。车马无留行,相去即相远。风林秋声乾,落日孤峰晚。后会未可知,莫使别觞浅。　►　拙守荆江上,无人共往还。能来慰牢落,话旧几间关。冬壑龙蛇蛰,风林虎豹斑。相期涵养力,且到古人间。　►　遂阻城西步,兼怀霅上游。长风掠归燕,苦雨应鸣鸠。月向谁边好,寒催社后秋。传杯有新韵,能忆老兄不。►标签:　落日下乔木,好风来暮船。径思投辖饮,复作对床眠。寂寂驱愁外,纷纷着酒边。平生五经笥,不直一囊钱。►标签:　松竹连花树,田园带隐庐。青衫宁累我,黄卷不孤渠。载酒期问字,经邱逢命车。庞公虽浪出,且慰故人疏。►标签:　七百　四十字　,一字一珠圆。江左青萍色,中原紫气传。小迟叔夜驾,忍断伯牙弦。扑满将充报,平津射策年。►标签:　白酒旋开封,身如鸟出笼。愁肠先抹倒,醉眼任矇松。瓮近那妨就,杯寒且更烘。翁居镇如此,我马又西东。►标签:　头童心亦尽,老矣不中书。赖有金闺彦,时来冰氏墟。但令尊有酒,安问出无车。更得身强健,登临纵所如。►标签:　籍甚参寥子,临平破夏归。弗经人道语,肯落箭锋机。盘走珠无定,泥沾絮不飞。长公归玉局,千载赏音稀。►标签: